Järvakandi Pauluse kogudus

EELK Järvakandi Pauluse kogudus on luterlik kogudus Järvakandis. 
pisi|Järvakandi Pauluse kirik
Kogudus kuulub EELK Lääne-Harju praostkonda ja kasutab Järvakandi Pauluse kirikut. 

Koguduse hooldajaõpetaja on Mihkel Kukk, organist Kristi Hinsberg. Juhatuse esimees on Rein Ranne.

Koguduseelu kandumine Järvakandi alevisse ja koguduse nime muutmine
1990. aastatel olid Kehtnas tegutsenud ja praegust Kehtna Peetri kirikut kasutanud koguduse eesotsas peamiselt Järvakandi alevi inimesed. Aastal 1996 valmis Järvakandi alevis Järvakandi Pauluse kirikJärvakandi Pauluse kirik 10 aastane. Eesti Kirik, 18.08.2006, mida hakkas kasutama Järvakandi Peetri kogudus. Nüüd oli kogudusel kaks kirikut. Järgmisel, 1997. aastal rajati Järvakandi alevisse kalmistu. Koguduseelu raskuspunkt kandus Järvakandi alevisse. Väikesele kogudusele muutus pikapeale kahe kiriku haldamine ülejõu käivaks kohustuseks. Seetõttu tuli kogudus välja ettepanekuga anda  Peetri kirik üle Rapla Maarja-Magdaleena kogudusele, millega Rapla koguduse  nõukogu nõustus. Pärast sõda natsionaliseeritud Peetri kiriku vara tagastati omandireformi käigus nagunii Rapla kogudusele. Ka vaimulik teenimine on olnud jätkuvalt Rapla õpetaja kohustuseks. Seoses Rapla ja Järvakandi koguduse piiride muutumisega liitusid senised Järvakandi Peetri kiriku alla kuulunud koguduse külad 2009. aastal algusel Rapla kogudusega. Et aga Eestis ei ole kohustust kuuluda elukohajärgsesse kogudusse, jäi kogudusliku kuuluvuse valimine iga inimese enda teha.Kehtna Peetri kirik. Valla Vaatleja: Kehtna valla ajaleht, 23.12.2008

EELK Konsistooriumi otsusega aastal 2009 nimetati Järvakandi Peetri kogudus ümber Järvakandi Pauluse koguduseksJärvakandi Peetri koguduse nime muutmine. EELK konsistooriumi otsus 07.04.2009 nr 32 (KT 2009, 0, 0).160 aasta vanune kirik võttis vastu külalisi. Eesti Kirik, 06.08.2014

Õpetajad
1938–1941, Friedrich Uuspõld 
1941–1942, Joosep Liiv, hooldajaõpetaja Raplast
1942–1944, Heino Mälk, hooldajaõpetaja Raplast
1944–1962, Evald Saag, hooldajaõpetaja Raplast
1950–1986, diakon Leonhard Vatsar
1962–1988, Esra Rahula, hooldajaõpetaja Raplast
1988–1991, Jaanus Noormägi
1992–, Mihkel Kukk, hooldajaõpetaja Raplast
1992–1999, diakon Jaan Kähar
2001–2007, diakon Erkki Toht, hooldaja Raplast

Evangeelsed jutlustajad
Leonhard Vatsar 1943–1986

Viited

Kategooria:EELK Lääne-Harju praostkond
Kategooria:Kehtna vald
Kategooria:Eesti Evangeelse Luterliku Kiriku kogudused